อายุ 33 ปีค่ะ มีอาการริดสีดวงภายนอกค่ะ ช่วงหลังมีความกังวล เนื่องจากถ่ายเป็นเลือดค่ะ แต่มักจะมีเลือดออกวันที่ถ่ายรอบที่ 2 ของวันค่ะ คือไม่กล้านั่งนานกลัวเลือดออกเลยไม่แน่ใจว่าถ่ายไม่สุดรึเปล่าค่ะ ถ่ายทุกวันเป็นก้อนค่ะ แต่ช่วงหลังๆมีลักษณะผอมเล็กลง ทานอาหารน้อยลงด้วย(ไม่ได้เบื่ออาหาร)​ บางครั้งถ่ายรอบสองก็เป็นก้อน บางครั้งก็เหลวค่ะ และมีเลือดหยด มีอาการปวดก้น เลือดจะออกประมาณ 2-3 วันก็หายไปค่ะ แต่ถ้าวันไหนถ่ายรอบที่ 2 เลือดก็จะออกอีกค่ะ มีโอกาสที่เป็นริดสีดวงภายนอกแล้วจะเป็นมะเร็งลำไส้ใหญ่ไหมคะ พึ่งผ่าคลอดมาปีนึงค่ะ น้ำหนักเลยลดลงเรื่อยๆอ่ะค่ะ
สวัสดีค่ะ ริดสีดวงทวารเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยปัจจัยที่ทำให้เกิดริดสีดวงทวารเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย การเป็นริดสีดวงทวารนั้นจะทำให้เวลาถ่ายแล้วเจ็บ คนไข้ก็มักจะหลีกเลี่ยงการถ่าย ยิ่งทำให้อุจจาระที่ค้างอยู่นานก็ยิ่งแข็งขึ้น พอต้องถ่ายทีก็ยิ่งเจ็บมากขึ้นไปอีกการรักษา ขั้นแรกคือการการปรับพฤติกรรมดังจะกล่าวต่อไป การผ่าตัดเอาริดสีดวงออก การใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้นการเป็นริดสีดวงทวารแบบภายนอกไม่น่าจะเพิ่มโอกาสการเป็นมะเร็งลำไส้ใหญ่ในอนาคตค่ะหากยังมีอาการเป็นมากขึ้นเรื่อยๆ ควรไปพบแพทย์เพื่อตรวจเพิ่มเติมและรักษาอย่างเหมาะสมต่อไป